
ANDREEA PAPP 


CAPITOLUL II 


ÎNCREDEREA ÎN SINE 


Cred că n-am fost niciodałă fericită PT în 
clipa în care am început E încred erea 


ŞI stima de sine, | (An 


reea Papp) 


Cunosc multe femei bolnave pe dinăuntru care prezintă 
pe afară o stimă de sine înaltă dar atât de fragilă că s-ar putea 
prăbuşi la o mică critică şi judecată. Aceste persoane, dacă nu 
sunt în centrul atenţiei şi nu captează toate privirile, când sunt 
într-o adunare socială ori profesională au impresia că nu există, 
că se sufocă şi îşi pierd strălucirea prefabricată. 


Şi când îţi lipseşte o abilitate într-o societate pregătită, te 
prefaci într-un personaj social care le ştie pe toate şi se bucură de 
toate ca să maschezi lipsurile care te ucid pe dinăuntru. 


Asta s-a întâmplat cu un medic care avea mereu o dispo- 
ziţie grozavă şi un optimism de neştirbit. El era omul responsabil 
cu voia bună în spital. Toata lumea îl adora şi-l iubea. 


El s-a sinucis fără să rateze, aşa cum se întâmplă în cele 
mai multe cazuri. Epuizat de eforturile de-a se preface, el şi-a 
pus capăt zilelor care nu-i aparţineau. A obosit să tot fie popular, 
bine dispus, fericit şi a preferat eliberarea prin moartea sigură 
care-i permitea să fie el însuşi, slab, vulnerabil, înspăimântat şi 
cu îndoială de sine. 

Seara, când te întorci acasă şi te dezbraci de haine şi dai 
jos masca, când stai de vorbă cu tine şi îţi asculţi vocea interioară 

care îţi spune că nu eşti destul de bună, nu eşti destul de inte- 
ligentă, frumoasă, slabă, atrăgătoare şi toată această povară o 
cari cu tine, în ziua următoare, poate simţi şi tu un gol în viaţa ta 
pe care nu ştii cum să-l umpli mai bine. 


Poate şi tu ai îndoieli când îţi pui întrebarea “Oare eu ce 
merit?” Nu îmbrăca niciodată o mască care nu eşti TU! 


A te preface că eşti fericită când eşti tristă, a te prezenta 
puternică când eşti slabă, a te arata sigură pe tine când eşti în- 
doită de tine, este drumul sigur către sinucidere. 

Poate n-o să ai curaj să-ţi iei viaţa, dar n-o să te bucuri 
niciodată cu viaţa ta falsificată. Minciunile sociale frumos amba- 
late pe care le livrezi celorlalţi te îndepărtează de tine. N-o să mai 
ai curaj să fii tu însuţi dacă te prefaci într-un personaj social feri- 
cit şi împlinit. 

Ce s-ar întâmpla dacă ai fi cu adevărat TU? 

Îţi spun eu ce-am păţit în fiecare zi cât timp am purtat 
masca amazoanei şi a femeii fatale când de fapt eram o fetiţă vul- 
nerabilă şi speriată pe dinăuntru: am suferit periodic de depresie, 
anxietate, fobii, bulimie, dependenţă de tutun, alcool şi droguri. 
Şi ca să nu trădez ce simt şi ce sunt mi-am construit o mască so- 
cială ideală în care am investit toată energia şi timpul dat ca să 
mă cunosc şi să mă dezvolt personal. Am greşit. 

Eşti sigură că vrei să fii altcineva decât eşti tu? Eşti 
pregătită de ce e mai rău pe pământ? 


În fiecare zi a vieţii mele am băut câte-o picătură de otra- 
vă care m-a îndepărtat de tot ceea ce cunoşteam despre mine şi 
sufletul meu de copil. Era o vreme când m-am gândit şi la sinuci- 
dere în adolescenţa mea. 

Ca şef de trib şi lider de opinie în gaşca mea nu puteam să 
prezint lumii vreun semn de slăbiciune. Eram întotdeauna pregă- 
tită de acţiune şi fapte mari. Chiar dacă cu fiecare decizie pe care 
o luam îmi riscam viaţa. Eu nu puteam să-i dezamăgesc pe cei 
care credeau în mine şi care mă investeau cu încredere şi stimă. 

De tânără m-am simţit greşită, nedefinită şi nepregătită. 
Am suferit în tăcere, mistuită de temeri şi îndoieli de sine. Mi-a 
fost întotdeauna frică că n-o să fiu la înălțimea succesului meu. Şi 
de ce mi-a fost frică n-am scăpat până în clipa în care am decis să 
fiu eu şi să vorbesc deschis despre mine şi lumea mea interioară. 

Învățând să-i iubesc pe cei de lângă mine am învăţat să 
mă iubesc şi pe mine. Practicând iubirea de altul, am dat de mine 
şi mi-am reparat imaginea de sine şifonată şi deformată. 


Curajul l-am deprins din acest exerciţiu de-a mă accepta 
ca pe-o fiinţă imperfectă. E “wow” să ajungi să te bucuri că eşti 
sensibilă, vulnerabilă, înspăimântată. Libertatea o dobândeşti 
când îţi permiţi să plângi, să suferi, să-ţi recunoşti temerile şi 
greşelile. 

Cum să obţin mai multă încredere în mine astfel încât să 
ajung să mă iubesc? 


Capitolul de faţă tratează viaţa cu tine, în particular şi 
viaţa în lume. Este o invitaţie la fericire şi împlinire, la iubire şi 
realizare de sine. Ţin foarte mult să te duc în faţa oglinzii şi să-ţi 
arăt ce n-ai văzut niciodată la tine şi în tine. 

Asta pentru că dialogul cu oglinda reflectă dialogul cu lu- 
mea în care trăim separat şi împreună. Oglinda este simbolul fe- 
minismului şi al cunoaşterii. E primul lucru pe care-l vezi dimi- 
neata şi seara, nu-i aşa? În care te admiri şi te judeci deopotrivă. 

Ştiu cum dialogul îşi pierde strălucirea când îţi lipseşte 
încrederea în tine. Mai ales într-o societate unde suntem invitaţi 
să ne schimbăm stilul personal şi vestimentar lunar, dacă nu săp- 
tămânal. 

Există specialişti care se uită la noi şi ne îmbracă în trend 
fără să ne consulte nevoile sufletului sau tipul de personalitate. 
Trebuie să te decolorezi, fiindcă se poartă blondul, să te pensezi 
în colţuri, să-ţi faţetezi dinţii şi să-ţi injectezi conturul buzelor cu 
acid hyaluronic, gen Angelina Jolie. Dacă n-o faci, nu vei ocupa 
un loc pe podiumul femeilor care arată trăsnet în 2012. Ce faci? 
Te conformezi imaginilor din Vogue şi Cosmopolitan? Normal! 

Vrei şi tu să faci parte din ceva măreț. Cine-i nebun să 
refuze o invitaţie atât de glamour? Eu sunt prima care mă retrag 
din rândul campaniilor de publicitate. M-am săturat să mi se spu- 
nă ce se poartă, vreau să port marca “STILUL MEU”. 


La gunoi cu toate tabloidele atotştiutoare care îţi anulea- 
ză personalitatea şi-ţi îngroapă definitiv autenticitatea. Nimeni 
nu promovează stilul personal, oricare ar fi el. Se poartă stilul 
tău! Te invit să fii tu însăţi. 

Te invit să descoperi frumuseţea de-a te purta pe tine în 
lume, la job, la restaurant, la sport, la cină şi la prima întâlnire. 
Nu e uşor. Ştiu. 

Ştiu ce înseamnă să priveşti o reflecţie cu care nu te 
identifici. Ştiu cum e să porţi măşti care nu-ţi aparţin, ştiu cum e 
să joci într-un rol secundar, sau să te prefaci că ţi-e bine. 


Ca să te ajut să-ţi construieşti o viaţă împlinită, mai întâi 
trebuie să te scap de o viaţă neîmplinită. Poate de-o gândire ne- 
gativă. Sigur schimbarea întregii tale psihologii despre viaţă te va 
conduce pe insula fericirii. Nu mai poţi continua la fel. Rişti să te 
pierzi pe tine. 

Simptomele de care suferi astăzi denunţă exact această 
stare de-a trăi o viaţă care nu-ţi aparţine. Poate eşti într-o relaţie 
care nu te creşte şi nu te mulţumeşte, sau poate ai un job care îţi 
mutilează personalitatea. Indiferent de simptom, leacul este au- 
tenticitatea. 

Manifestându-ţi personalitatea într-un mod autentic îţi 
reclădeşti încrederea în sine. Sună bine, pare simplu de imple- 
mentat, dar adevărul este că drumul e întortocheat. Ai mai încer- 
cat. N-am venit să te amăgesc şi să te ameţesc cu poveşti moti- 
vaţionale şi inspiraţionale. 

Dar, la fel ca alţii pe care i-ai citit, şi eu vin să-ţi spun 
lucruri pe care le-ai mai auzit. Însă continuu să scriu cu speranţa 
că stilul meu de-a opera e diferit de-al altora. lată tratamentul în 
5 paşi de care ai nevoie ca să ajungi să îndepărtezi din viaţa ta 
temerile, ruşinea şi sentimentele de vinovăţie: 

(1) Libertatea de a alege un stil personal, o carieră atipi- 
că, un bărbat însurat, la un moment dat, în viaţa ta. Ai capaci- 
tatea să alegi ceea ce ţi se potriveşte în acest moment? 

Au fost momente în viaţa mea când m-am îndoit de gus- 
turile mele vestimentare, de alegerile mele sentimentale şi de ca- 
pacitatea mea intelectuală. Ce faci când nu ai încredere în mintea 
ta? Te uiţi la ceea ce face mulţimea. 

Din păcate, omul n-a găsit altă cale spre reuşită decât 
privind la ceea ce fac modelele lor în viaţă. Este o abordare bună? 

Această tendinţă de-a copia modele este amăgitoare şi te 
îndepărtează de cine eşti. Cel mai bine este să fii conştientă cine 
eşti, ce simţi şi ce vrei în viaţă. Asta mă interesează în acest ca- 
pitol. Să te aduc mai aproape de ceea ce eşti şi de ce vrei cu ade- 
vărat. 

Vezi frumuseţe în prietena cea mai bună, în mama ta şi 
la tine n-o vezi? Este ilogic. Noi nu vedem decât ceea ce se află 
în noi. Asta e legea proiecției. Dacă vezi frumuseţe în lume, în- 
seamnă că tu eşti frumuseţe. lar dacă vezi urâţenie în oameni și- 
n lume, e destul de limpede ce sentimente ai faţă de tine... nu 
refuza adevărul, îmbrăţişează-l. 


(2) Alegerea de a gândi independent îţi oferă şansa de-a 
trăi conştient şi împlinit. Şi pentru asta te invit să-ţi goleşti min- 
tea de ceea ce ti-au spus alţii despre ceea ce trebuie să faci în 
viaţă. Nimeni nu ştie ce-i mai bine pentru tine. Evenimentele 
sunt create de tine şi mai exact de ceea ce crezi despre tine. Cum 
te vezi? Importantă sau neînsemnată? 


(3) Acceptare de sine. Acceptă-te aşa cum eşti, fără să 
minţi despre tine în lume. 

Eu aşa am crescut. Minţind despre mine. Şi într-un final 
am ajuns să mă pierd pe mine. Mi-a fost ruşine de mică să vor- 
besc despre natura situaţiei mele familiale şi financiare. Mi-am 
ametit colegii de la şcoală şi prietenii de la bloc cu poveşti despre 
o copilărie fericită. Asta nu-ţi aduce eliberare ci te menţine într-o 
stare de sărăcie şi suferinţă permanentă. 

(4) Dreptul de a exista îţi aparţine. Nu eşti aici ca să tră- 
ieşti după aşteptările altora. 

Prietenii, iubitul, familia, şeful, societatea pune presiune 
pe umerii tăi. Aşa este. Dar obligaţia de-a trăi în conformitate cu 
ceea ce gândeşti şi eşti este legea vieţii. Nu poţi ignora ce crezi 
doar pentru că ceilalţi au mai multă experienţă de viaţă sau par 
că ar avea. Este greşit să păşeşti pe un drum trasat de “cei înţe- 
lepţi”. Indicatoarele au căzut. Eşti faţă în faţă cu tine. 

(5) Îndrăgosteşte-te de tine şi de viaţa ta. Aşa cum e ea 
acum, săracă şi măruntă. 

Cu timpul şi cu sinceritate faţă de tine însăţi vei dobândi 
puterea interioară de a alege cu inspiraţie şi încredere ce ţi se po- 
triveşte cel mai bine. De la haine până la bărbaţi potriviţi. 

Concentrează-te asupra a ceea ce vrei să îmbunătăţeşti 
la tine şi în viaţa ta. Care sunt aspectele pe care vrei să le schimbi 
începând de azi? 


PRACTICĂ 


Fă o listă cu toate lucrurile care simți că n-au legătură cu felul tău 
de-a fi gi care te opresc să fii fericită. Schimbă-le! 

V Dacă ești nemulțumită de felul în care arăţi, consultă un stilist şi 
fă o schimbare. 

V Dacă egti nemulțumită de felul în care ești tratată de partene-rul 
tău, părăceşte-. 

V Dacă eşti nemulțumită de job-ul actual, dă-ți demisia. 

V Schimbările sunt inevitabile. 


Vreau să te anunţ că ceea ce vrei să obţii se împlineşte, 
întotdeauna. Dacă în adâncul inimii ştii că partenerul tău nu este 
potrivit pentru tine, vei ajunge să fii părăsită de acesta deoarece 

tie ţi-a lipsit curajul de a-l părăsi din teama de nou, de schimbare, 
sau de a nu-l răni. 

Mare atenţie la ceea ce simţi! Inconştientul tău este foar- 
te puternic. El se ocupă de treburile murdare de care conştientul 
tău evită să se ocupe. 

Acum înţelegi de ce eşti atât de furioasă pe fostul tău 
iubit? “Nenorocitul, cum a îndrăznit să mă înşele? Eu mă pregă- 
team să-l părăsesc într-un mare stil! Sunt atât de furioasă că mi-a 
luat-o înainte!” 


Ce s-ar întâmpla dacă ai practica AUTENTICITATEA? 

Curajul de a fi tu însăţi este o stare a oamenilor care me- 
rită să fie ascultați şi aplaudaţi în această lume. Toţi trecem prin 
drame, eşecuri şi pierderi semnificative. 

Nu eşti singura care traversează stări de lipsă şi teamă, 
ruşine și vinovăţie. 

Dar eşti singura care se poate elibera de propria judeca- 
tă. Tu eşti judecătorul care se pedepseşte când greşeşte în loc să 
fie îmbrăţişat şi încurajat. 

“Data viitoare vei reuşi!” se spune în loc de “eşti o proas- 
tă şi pe drept ai pierdut această şansă.” 


Încrederea în sine se construieşte în timp. Experienţă cu 
experienţă. Am devenit obsedaţi de creşterea încrederii în sine. 
De ce ai nevoie de încredere? Să cucereşti inima unui bărbat? Să 
obţii un job mai bine plătit? Să câştigi admiraţia celor din jur? 


Arta autoacceptării sau cum să fii vulnerabilă 
dar mult mai puternică 


Când trăieşti după aşteptările şi cererile celorlalţi simţi că 
niciodată nu eşti destul de bună. lar când trăieşti ca să te împli- 
neşti pe tine, n-ai nevoie de mai multă încredere. Eşti mulţumită 
cu ceea ce eşti şi ai. N-ai nevoie să demonstrezi nimănui cât de 
bine îţi este şi îţi merge. Îţi ajunge cine eşti şi ce ai. Asta e starea 
ta acum? 

Tare m-aş bucura să te ştiu autentică, curajoasă şi încre- 
zătoare în propria-ţi fiinţă. 

Dar prea puţini se bucură de luxul ăsta în lumea noastră 
modernă unde ţi se spune cum trebuie să te porţi, ce culori te 
prind şi ce meserie să preferi şi să alegi. Poţi să te întorci puţin în 
timp? Ce zicea mama ta despre alegerile tale adolescentine? Că 
nu te vor duce la succes şi integritate? Nu-ţi spunea mama ta ce 
haine să îmbraci? Şi ce băieţi să iubeşti? Mama mea nici astăzi nu 
aude ce nu-i convine. Refuză. 

Dar noi suntem arestaţi la domiciliul părintesc până ce 
ne permitem o viaţă a noastră. Şi fără să vrem preluăm din mesa- 
jele acestor ghizi spirituali. Câtă treabă ne aşteaptă când plecăm 
de-acasă... nu e uşor să-ţi speli creierul de păcate. Crede-mă. 

Într-un moment crucial al existenţei mele, m-am trezit 
acţionând la fel ca mama mea. Şi asta după ce-mi jurasem că n- 
am să copiez modelul mamei vreodată. Da. Multe spunem şi 
puţine facem. 

Faptele noastre cântăresc mai tare decât vorbele noastre 
ca în citatul lui R. W. Emerson: 


Nu aud ce spul. Faptele tale strigă 


mult mai tare. 


Te ridici mereu flămândă de la masă când viaţa ta de- 
pinde de părerea celorlalţi. Nu vei putea niciodată să obţii admi- 
Taţia şi iubirea celorlalţi dacă te lipseşti de respect şi iubire de si- 
ne. Fără să-ţi dai seama ai ajuns la mila celorlalţi care îşi dau cu 
părerea despre purtarea ta în viaţă şi felul în care ar trebui să-ţi 
trăieşti experienţele. 

Cei care câştigă în viaţă sunt cei care cred că merită totul 
în viaţă. “Eu merit! Eu pot! Eu ştiu! Eu afirm! Eu cunosc! Eu mă 
angajez să... Eu obţin ceea ce vreau." 

Ăsta-i limbajul celor care obţin tot ce-şi doresc de la via- 
tă. E atât de simplu. Ei cred că merită iubire, bani, succes, sănă- 
tate, apreciere, stimă şi o viaţă frumoasă. 

O cale greşită pe care o apucă mulţi tineri este compe- 
titia şi comparatia. Vei pierde mereu pe aceasta cale. Întotdea- 
una vei întâlni pe cineva mai frumos şi mai bogat decât tine. Te 
vei simţi oribil şi slabă. Legenda spune că Maria Callas i-a forţat 
pe directorii tuturor sălilor de operă în care cânta să-i plătească 
un dolar mai mult decât primeau celelalte cântărețe de operă pe 
aceeaşi scenă. Vă daţi seama cum trăia această faimoasă sopra- 
nă? 

O vorbă spunea că “Nu este destul să reuşeşti în viaţă. 
Ceilalţi trebuie să nu reuşească în viaţă.” Probabil era motto-ul 
Mariei Callas. 

Eu zic că singura cale sănătoasă este competenţa şi cola- 
borarea. Vei câştiga orice bătălie dacă înveţi să colaborezi cu pă- 
rinţii, cu iubitul, cu colegii şi prietenii tăi. 


Vei putea experimenta sentimentul fericirii dacă colabo- 
rezi cu lumea. Altfel, prin comparaţie, începi să pierzi şi stropul 
acela de încredere şi strălucire ce ţi-a mai rămas. Hotărăşte ce te- 
ar face fericită: care este lucrul pe care ţi-l doreşti cu ardoare? 

O casă, o maşină, un iubit, o vacanţă, o sursă de venit 
pasiv, un copil, un job bine plătit, o aventură, o bibliotecă cu 
cărţi, un curs de dezvoltare personală? 

E destul de limpede pentru oricine că fericirea înseamnă: 
sănătate, frumuseţe, avere, prosperitate, respect, iubire, familie, 
vacanțe la mare şi la munte. Şi mă întreb: ce fac cei cărora le lip- 
sesc lucrurile simple, apropiate de realitate? 

Cum trăieşte un om care stă în chirie, n-are o sursă de 
venit pasiv, mai degrabă trăieşte de pe azi pe mâine, flămând 
afectiv şi lipsit de încredere în el? 

Cum se poate face bine un suflet care pleacă la luptă cu 
gândul că nu-l aşteaptă nimeni acasă? Supravieţuieşte şi e şi în- 
vingător? 

Viktor Frankl, care a scris o carte superbă, “Omul în cău- 
tarea sensului vieţii, ne povesteşte cum a reuşit el şi alţii ca el să 
supravieţuiască experienţei de la Auschwitz. 

Deţinutul care şi-a pierdut încrederea în 
viitor — în viitorul ui — e condamnat. Odată 
cu pierderea credinței în viitorul său, el îşi 
pierdea şi tăria sa s irttuală; se lasă să 
ecadă şi ajunge ad egradării fizice şi 


sufleteşti. 


Gândeşte-te că acest om şi-a pierdut tatăl, mama, fratele 
şi soţia sa în lagărul de concentrare, ei au fost trimişi către ca- 
merele de gazare. Şi el a continuat să trăiască şi mai presus de 
atât, să considere că viaţa merită trăită. Cum a reuşit el în acele 
condiţii de foame, frig, violenţă şi ameninţare cu exterminarea de 
la oră la oră să-şi dorească să supravieţuiască? 


Şi pe noi ce ne face să fim atât de necredincioşi în viaţă? 
O palmă ce-am primit-o peste faţă? O ceartă cu părinţii? O des- 
părţire de persoana iubită? O operaţie de apendicită? O uşoară 
depresie? Nu avem scuze. Zilele trec inutil pe lângă unii. 

Viaţa nu este atât de lungă pe cât crezi. Şi s-ar putea s-o 
ratezi dacă continui să te autoevaluezi atât de aspru. Ai totul în 


tine, doar că nu vezi. Eşti oarbă şi surdă. 


Sigur că nu vom muri mâine dar faptul că amânăm mereu 
viața nu ne ajută s-o trăim în stil mare. Se întâmplă că multi oa- 
meni îşi trăiesc zilele ca şi cum ar avea două vieți. 

“Dacă pe asta o ratez, mă aşteaptă alta.” Wow... unii 
sunt nebuni de legat pentru că şi în următoarea vei trăi aceleaşi 
lucruri dacă nu îţi înveţi lecţia în această viaţă. 

Noi credem că ne lipseşte ceva din configuraţie dacă nu 
avem maşini luxoase şi pietre preţioase. Ne credem mai puţin de- 
cât suntem şi ne luptăm o viaţă întreagă să obţinem ce au alții. 

Câte eforturi şi ore de muncă investim ca să atingem suc- 


cesul oamenilor pe care îi admirăm? Câtă înfometare şi frustrare 
trebuie să suporte corpul meu? 


Iti spun eu, prea multă. Şi degeaba. Primim reţete de suc- 
ces pe care nu le urmăm, participăm la seminare de dezvoltare 

personală în care ne ascundem după măşti. Şi ratăm şansă după 
şansă. De ce? 

Răspunsul este întotdeauna ascuns într-o rană sau cica- 
trice care nu te lasă să te bucuri de răsăritul soarelui şi de darurile 
primite de la universul acesta generos. Ai totul în tine şi poţi ob- 
ține tot ce ţi-ai propus! De ce n-o faci? Nici măcar nu este nevoie 
să te chinui, să transpiri, să suporţi violenţe. De ce nu acţionezi? 
Ce-ti lipseşte? 


Te rog să-mi răspunzi la câteva întrebări ca să ne lămu- 
rim asupra lipsurilor tale actuale. 


V Dacă îţi dorești un iubit matur şi educat, ce cauţi la brațele unui 
bădăran şi golan? 

V Dacă îţi doreşti un job mai bine plătit, de ce nu-ți depui CV-ul la 
o companie multinațională? 

V Dacă vrei să ai mai mulți prieteni, de ce nu ieşi din casă în 
vinerea şi sâmbăta ta liberă? 

V Dacă vrei să scrii o carte, de ce nu te apuci de treabă? 

V Dacă vrei ceva, de ce nu actionezi? 


O să-mi spui că îţi lipseşte încrederea în tine, curajul, 
banii, relaţiile şi de asta ai cumpărat cartea mea, ca să-ţi ofere 
soluţiile la frământările tale nocturne. Adevărat. Asta fac. Dar 
fără tine, munca mea sau a oricărui autor de literatură motiva- 
ţională este fără valoare. 

Atitudinea ta negativă este cea care te împiedică să obţii 
rezultatele dorite. Tu eşti singurul tău adversar. Sper că îţi dai 
seama că neputinţa ce-o simţi naşte lipsa ta de acţiune. 

Am nevoie de tine ca să reuşim. Am un plan măreț cu 
tine. Alături de mine, va trebui să renunti la îndoială, teamă, 
gânduri mărunte care-ţi compromit şansa la fericire. Va trebui să 

renunţi la obiceiurile tale nesănătoase şi să lupţi împotriva scu- 
zelor şi neîncrederii tale. 


Credinţa te ajută să-ţi înmulţeşti gândurile bune. Să crezi 
în tine este prima poruncă. 

Şi am o poveste pentru tine care ilustrează excelent lipsa 
de credinţă ascunsă. 


O secetă cumplită s-a instalat într-un sat şi fermierii 
ajunşi în pragul disperării s-au închinat lui Dumnezeu la slujba de 
duminică. Preotul i-a sfătuit să se adune toţi de câteva ori pe zi şi 
să se roage Domnului cu credinţă. “Nu uitaţi că o rugăciune fără 
credinţă nu este cu adevărat o rugăciune.” Fermierii s-au adunat 
de 2-3 ori pe zi să se roage pentru scopul lor comun, de-a aduce 
ploaie peste seceta din sat. Nimic. 

Peste exact o săptămână, din nou, într-o duminică, s-au 
întors în biserică să vorbească cu preotul. “Nu s-a întâmplat ni- 
mic, ne-am adunat şi ne-am rugat, aşa acum ne-aţi sfătuit.” Pre- 
otul îi întreabă: “V-aţi rugat voi cu credință aşa cum v-am spus?" 
Toţi au răspuns afirmativ. Atunci preotul a adăugat: “Eu ştiu că nu 
v-aţi rugat cu credință, pentru că nici unul din voi nu şi-a adus 
umbrela la el." 


Noi facem ceea ce zic preoţii, experţii şi terapeuţii, dar 
nu credem cu adevărat că ceea ce spun ei poate fi realizat de noi. 
Şi degeaba crezi ce predică stânga şi dreapta dacă n-ai credinţa 
că vei putea aduce în viaţa ta, iubirea şi bogăţia prin puterea 
gândului şi a perseverenţei. Pentru tine are sens ceea ce-ţi zic? 

Degeaba îţi doreşti cu disperare să plouă, dacă nu umbli 
cu umbrela după tine sau nu eşti pregătită să dansezi în ploaie. 


Tot ceea ce cereți rugându-vă, să credeți că l- 
ați primit dela şi atunci il vel vedea 
împlinindu-se. |lisus 


Nimic din ceea ce-ţi spun astăzi nu este nou sub soare. 
Acum 2000 de ani oamenii primeau aceleaşi mesaje. Totul este 

posibil într-o lume atât de generoasă. Păşeşte şi tu pe această 
cale şi învaţă să crezi cu nebunie în tine, în aspiraţiile şi ambițiile 
tale. 

Gândeşte în stil mare! 


De-a lungul timpului ţi-ai creat o serie de credinţe, valori 
şi obiceiuri care au ajuns să-ţi conducă viaţa. Ele nu te lasă să 
visezi mai mult şi să trăieşti etern. 

Tu ai ajuns sclava minţii tale, care-ţi spune ce ai de făcut 
ca să nu dai de necaz. În niciun caz nu-ţi spune cum să acţionezi 
ca să obţii rezultatele pe care ţi le doreşti. 

În jurul tău sunt prea multe voci care te obligă să rămâi 
aceeaşi fată de treabă. 

Rămâi neschimbată fără să fi semnat vreun contract pe 
milioane de dolari. Pe Leonardo di Caprio îl înţeleg de ce se în- 
graşă 20 de kg. Joacă un rol bine plătit. 

Dar pe tine nu te înţeleg de ce te ambiţionezi să crezi în 
eşec, sărăcie şi suferinţă. 

Arhetipul eroului încearcă, testează, cade, se ridică şi-o 
ia de la capăt până reuşeşte. Tu de ce te opreşti la prima bătălie 
pierdută? De ce ridici steagul alb? 

Viaţa aparţine acelora care luptă şi care-şi murdăresc 
mâinile şi genunchii de la atâtea încercări. Dacă m-aş fi oprit la 
prima suferinţă, eşec şi lovitură a vieţii, astăzi n-aş fi avut nimic 
de povestit şi de scris în istoria lumii. Am părăsit trecutul de 
mult. Tu încă te ţii de el? 

Nu te forţează nimeni să-l tragi după tine în viitor. Eşti 
liberă să alegi curajul şi nebunia. Aşa cum eu am făcut-o. Am 
refuzat să cred că n-am valoare şi talent: “N-o să reuşeşti!” 

Am luptat cu fantomele trecutului, cu gândurile catastro- 
fice şi cu limitele educaţiei. 

M-am ridicat întotdeauna de jos cu lecţia învățată şi am 
păşit pe drumul meu, trasat de intuiţie, nu de indicatoarele co- 
munităţii în care trăim. Vocea lăuntrică ştia că naşterea mea n-a 
fost întâmplătoare. Mi-a şoptit adevărul. M-am născut cu o mi- 
siune. La fel ca tine. 

Trecutul, prezentul şi viitorul unui om, 
evenimentele circumstanțele şi experientele 
pe care le întâlneşte în calea ui sunt umbrele 

proiectate de credințele ud... astfel încât, 

existența şi destinul sunt materializarea 


convingerilor şi iluziilor lui. 


Te face fericită sistemul tău de credinţe şi valori? Sau e 
timpul să-ţi proiectezi noi gânduri şi visuri pe ecranul univer- 
sului? Răstoarnă-ţi credinţele şi vom învinge orice bătălie! 


Flexibilitatea, Jocul şi Umorul. Când te confrunţi cu eşe- 
cul pune în mişcare aceste trei forţe care n-o să te lase niciodată 
să te judeci şi te pedepseşti. Succesul până la urmă se obţine 
printr-o serie de eşecuri repetate. Numai aşa devii o personali- 
tate, un erou, o învingătoare! 


Cum poţi să-ţi creşti puterea interioară şi să 
te simţi bine în propria-ţi piele: 7 strategii care 
te transformă în femeia care vrei să fii 


Provocarea ta nu este măruntă, este greoaie. Ca de azi 


să înveţi să te stimezi aşa cum n-ai făcut-o atâţia ani. Nu e o mi- 
siune uşoară. Dar merită fiecare încercare. 


Ai libertatea de alegere, de exprimare şi creaţie. Şi nu te 
bucuri. Te frămânţi și te limitezi enorm considerând că nu meriti 
nimic bun pe lumea asta. Când eşti respinsă de-un bărbat te 
gândeşti că oricum n-aveai cum să-l reţii. “Bine că a plecat şi n-a 
avut timp să-mi descopere vulnerabilităţile şi imperfecţiunile.” 

Sau te desparti de iubitul tău şi gândeşti că eşti o persoa- 
nă îngrozitoare din moment ce-a ieşit din viaţa ta fără preaviz. 
Când ai putea să gândeşti că a plecat deoarece nu se ridică la 


înălţimea ta. Sesizezi diferenţa? “Bine c-a plecat, ca să facă loc 
unui bărbat mai bun.” 


Ai puterea să gândeşti pozitiv în fiecare ceas al zilei. 
Este un exerciţiu. Incepe cu lucruri simple. Pot să o sun pe prie- 

tena mea şi s-o fac să iasă cu mine la cafea şi la film. Este o reu- 
şită. Ar putea să-ţi spună că are un program mai interesant. Dar 
ea o să vină cu tine. Poţi merge la sală şi alerga 30 de minute. 
Este un succes. Poţi mânca o zi întreagă numai hrană vie. Este 
un succes. Îti creşte încrederea în tine. 


Te porţi foarte urât cu tine. Tu singură. Şi inviţi răul şi 
ostilitatea să-ţi guverneze viaţa dacă vei continua să gândeşti că 
nu eşti bună de nimic, proastă şi incompetentă. Oamenii n-au 
obligaţia să te tragă de umeri şi să-ţi spună cât eşti de grozavă, 
dar tu ai puterea asta şi n-o foloseşti pentru îţi place să fii com- 
pătimită. 

“Săraca, n-are încredere în sine. E rănită şi vulnerabilă. 
Hai s-o ajutăm să treacă cu bine prin viaţă.” De fapt, care e dorin- 
ţa ta? Să primeşti ajutor din partea celorlalţi? 

Ai putea să te gândeşti la lucrurile frumoase pe care le-ai 
dobândit în viaţă, la calităţile ce le ai, la relaţiile profunde ce le-ai 
legat cu câţiva oameni importanţi. 

Te gândeşti mai des la ceea ce-ţi place la tine sau la ceea 
ce nu-ţi place la tine? 

Deja cunosc răspunsul la aceasta întrebare şi înţeleg cine 
se opune dezvoltării tale personale. Tu însăţi. Tu hrăneşti criticul 
din tine. Parcă ai avea un program de autodistrugere în tine. De 
ce ţii atât de puţin la tine? Observă-te şi notează-ţi gândurile ne- 
gative cu care te hrăneşti în fiecare ceas al zilei. Te îngrozeşti. 


De ce nu descoperi ce-i frumos la tine? Ţine un jurnal în 
care să notezi toate aspectele fizice, sufleteşti, sociale şi emoţio- 
nale frumoase ce construiesc personalitatea ta. E timpul să treci 
printr-un proces de metamorfozare, să treci de la stadiul de om la 
nivelul de personalitate. Este doar o problemă de timp. Ai răb- 
dare cu tine. Fii blândă cu tine. 

Jung, în procesul său de individuaţie, spunea că perso- 
nalitatea este singura cale spre sinele nostru, adevărul nostru lă- 
untric. Şi n-ai cum să devii tu însăţi şi să-ţi trezeşti potenţialul la- 
tent dacă îmbraci măşti şi haine care-s în trend. Tu eşti muza ta! 

Să ştii că pe lumea asta nu mai este nimeni ca tine, nimeni care 
să semene perfect cu tine sau să îmbrace darurile pe care viaţa ţi 
le-a dăruit ţie. Eşti unică şi meriti tot ce-i mai bun pe lume! 

Dar nu ajunge ca doar eu să cred asta. De acum încolo, 
îţi cer să te tratezi cu respect şi iubire de sine, vorbeşte-ţi fru- 
mos, aşa cum o faci cu cei dragi. Vizualizează fetiţa din tine care 
are nevoie de încurajare, preţuire şi iubire. 


E timpul să te deschizi şi să te arăţi la faţă. Nu te mai 
ascunde sub farduri. Şi-n viaţa mea au fost momente în care m- 
am simţit mai proastă decât restul. Mai urâtă. Şi nimic nu m-a 
ajutat să devin ca ei, oricâte haine de firmă îmi cumpăram şi ori- 
ce maşină conduceam. Doar individuaţia, acest proces de con- 
centrare pe sine te ajută să devii o personalitate şi să trăieşti o 
viaţă împlinită alături de cei dragi. 

Până ce nu desfaci carapacea sub care ţi-ai ascuns ade- 
vărata identitate şi autenticitate, nu vei trăi satisfacția unei vieţi 
împlinite. Ştiu ce vorbesc, am trecut pe aici... 


(1) Hotărăşte-te să te accepti şi să te preţuieşti. 

Dacă nu te simţi în contact cu tine, cu gândurile, senti- 
mentele şi potenţialul tău este fiindcă nu te cunoşti, nu te trăieşti 
şi încă reprimi părţi din tine care crezi tu că sunt greşite. 


D v T S | it d v T | 1 
upă ce şi-a i cu dăruire lumina 
asupra lumii, soarele îşi A razele ca să 


li li 
se lumineze pe sine. (Jung 


Şi soarele se îngrijeşte de înfrumusețarea sa interioară şi 
exterioară. Tu de ce n-ai îndrăzni? Natura ne vrea frumoşi şi fi- 
deli nouă înşine. Dezvoltă-ţi personalitatea! 


(2) Fii bună cu tine! 

Cineva zicea foarte frumos că dacă i-am trata pe ceilalţi 
aşa cum ne tratăm pe noi, n-am mai avea atât de mulţi prieteni. 
Mi se pare genială această afirmaţie. Noi îi tratăm pe ceilalţi re- 

geşte şi cu noi ne purtam mai rău decât o facem cu duşmanii 
noştri. 

Sigur că viaţa ne oferă destule motive să ne enervăm, 
frustrăm, supărăm şi fără pregătire tindem să ne pedepsim prin 
critici şi autodevalorizare. Nimeni nu e perfect. Toţi avem mo- 
mente în care starea noastră emoţională ne scapă de sub control. 
Dar prin acceptare şi o îmbrăţişare în momentele de criză, putem 
trece peste furtunile vieţii noastre. “Data viitoare voi fi mai pre- 
gătită. Acum am făcut tot ce-am ştiut şi putut. Chiar dacă am 
eşuat, mă accept şi mă iubesc profund şi-n totalitate.” Este o for- 
mulă pe care te sfătuiesc să ţi-o administrezi de fiecare dată când 
te surprinzi judecându-te sau criticându-te. 


(3) Învață să fii bună cu tine. 

Să te încurajezi aşa cum o faci cu un om aflat la necaz. 
Gândeşte-te cum ai proceda cu prietena cea mai bună. Sunt sigu- 
ră că eşti o prietenă adevărată care are cuvintele potrivite fiecă- 
rui necaz. În acest moment e foarte important să te ierti fiindcă 
n-ai ştiut să te iubeşti şi să-i ierţi şi pe cei pe care te-au privat de 
iubire. 

Şi am câteva recomandări pentru tine care te pot ajuta 
să-ţi creşti încrederea în tine. 

Alege un model care te inspiră, o femeie pe care o admiri 
pentru felul în care se îmbracă, îşi aranjează părul sau pentru 
felul în care se fardează. Eu o am pe Diana. Se machiază într-un 
casă e ca o stea de cinema. Eu am urmat paşii ei şi am ajuns să 
mă preţuiesc mai mult. Îngrijirea facială şi corporală e semnul iu- 
birii de sine. 

Pe Florina o admir pentru stilul ei de viaţă ecologic. Hra- 
na ce-o mănâncă este ecologică şi vie. Cremele şi fardurile sunt 
naturale. Viaţa ei este un model pentru mine. O urmez şi desco- 
păr şi-n mine sănătate şi frumuseţe. 

Genoveva este omul creativ din viaţa mea. Ea m-a învă- 
tat cum să-mi înfrumuseţez casa cu decoraţiuni, flori şi lumânări. 
Oamenii pe care îi admiri îţi înfrumuseţează viaţa. Urmează-i. 

Foloseşte fiecare ceas din ziua ta ca să-ţi faci o bucurie, 
să-ţi oferi o îmbrăţişare! 


(4) Lasă amabilităţile, fii tu însăţi! 

Este titlul unei cărţi de comunicare nonviolentă care mi-a 
făcut cu ochiul în librărie. 

Mi-am dat seama cât suntem de condiţionaţi, cum de 
mici învăţăm să fim amabili şi respectuoşi cu ceilalţi şi să ne în- 
depărtăm cu mare viteză de adevăratele noastre nevoi. Ce socie- 
tate bolnavă, nu-i aşa? 

Şi în scurt timp dobândeşti predispoziția de a te lamenta 
şi de a blama părinţii şi societatea. Şi eu am făcut acelaşi lucru. 
Fără grijă. Şi sentimentul de vinovăţie se instalează şi el tot în 
această perioadă de mari revoluţii. Te răzvrăteşti şi te retragi de- 
parte de cei care ţi-ai făcut atâta rău. Îi consideri responsabili 
pentru lipsa ta de încredere şi speranţă în tine şi în lume. “Au fă- 
cut ce-au vrut din mine! M-au folosit ca pe-o jucărie.” 


Dacă astăzi încă blestemi cerul şi pământul pentru nefe- 
ricirea ta înseamnă că încă eşti întemniţată şi nu îndrăzneşti să-ţi 
scrii viaţa, draga mea. Nu ei trăiesc viaţa ta. Eşti adult acum, n- 
ai nicio scuză să nu trăieşti excepţionalul. A trecut perioada edu- 
cării şi formării tale. 

Nimeni nu te constrânge să faci ceea ce nu-ţi place. Însă 
tu preferi să faci ceea ce ţi se spune decât să o apuci pe propria 
cale. De ce? Pentru că eşti dependentă de ceilalţi. 


Cei care depind de lume rămân înglodaţi î în 
cele mai joase zone ale existenței. Åi căutat 
toată viaţa siguranță şi satisțacții efemere 
numai în Sa ta... şi ai stat suspendat 
mereu între teamă şi s i iai care 


reprezintă miezul epen dentai. 


Tu eşti singura care alege să se pună în slujba altora sau 
să ocupi un loc secundar în viaţa ta şi-a altora. Eu vreau să fiu 

numărul unu în viaţa mea. Să fiu vedetă în casa mea. Eu ştiu cine 
sunt. Şi unde vreau să ajung. Viaţa îmi aparţine doar mie. 

Trăim într-o lume în care eşti obligată să te creşti, să te 
promovezi şi să te întreţii singură. Mama şi tata şi-au pierdut 
responsabilitatea de a te purta în cârcă. Gata. 

E timpul tău! Lasă latura ta negativă să moară şi permi- 
te-i laturii tale creative şi pozitive să se nască. Aspiră la libertate, 
înalţă-te deasupra acestei mulţimi de naufragiaţi! E şansa ta! 


(5) Înlătură gândurile catastrofice, conflictuale şi senti- 
mentele negative despre sine. 

Atâta timp cât vei continua să te vezi greşită, depresivă, 
grasă, proastă, săracă, neatractivă, slabă, incompetentă, nepre- 
gătită, superficială, leneşă şi fără încredere, vei exista pe pământ 
din mila celorlalţi şi a universului. 


Vreau să-ţi imaginezi această situație. 

Universul te ține pe pământ din milă, prietenii tăi te privesc cu milă, 
părinții tăi îți plâng de milă, iubitul rămâne alături de tine din milă. 
Fă acest exercițiu viziual acum. Opregte lectura aici gi închide ochii 
pentru câteva minute şi inspiră şi expiră profund de câteva ori. 


Apoi, proiectează pe ecranul mental, imaginea ta de cerşetoare care 
întinde mâna trecătorilor după o bucată de pâine şi-o îmbrățişare 
“da-ți-mi şi mie puţină atenție gi câteva monede.” Cum te simți 
când ştii că persoanele cele mai dragi sufletului tău te privesc cu 
milă şi compasiune? 


Asta-i hrana emoţională cu care te hrăneşti în fiecare zi. 
Degeaba eşti vegetariană dacă continui să te otrăveşti cu gânduri 
negative şi distructive, te identifici cu aceste gânduri. Asta-i pă- 

catul tău. la încearcă de azi înainte să urmezi tehnica budistă, 
care spune că nu eşti una cu sentimentele tale (pozitive şi nega- 
tive). “Eu nu sunt furie! Nu simt furie!” 


Înlocuieşte aceste afirmaţii greşite cu “în corpul meu se 
găseşte furie!” “În mintea mea e furie!” "În mine se găseşte 
bucurie.” Lucrează şi cu pozitivul şi cu negativul deopotrivă. În 
scurt timp te vei debarasa de autodevalorizare, critică şi judecată 
şi te vei hrăni cu respect. 


(6) Lasă trecutul să moară, temerile, gândurile limita- 
toare, regulile. leşi din închisoare! 

Când nu trăieşti liberă, împlinită şi fericită înseamnă că 
trăieşti dependentă, frustrată şi nefericită. Destul de simplă logi- 
ca, aşa-i? Înseamnă că trăieşti din mila altora, din mila Univer- 
sului, a lui Dumnezeu... ce existenţă duci tu azi? 

Cât de aproape eşti de împlinire şi bucurie în suflet? 
Aproape? Departe? Ce înseamnă să fii stăpâna vieţii tale? Arhi- 
tectul vieţii tale? 


Nu poţi să-ţi construieşti un stil de viaţă sănătos până ce 
nu îngropi trecutul cu ale lui gânduri şi emoţii negative. Nu poţi, 
cu aceleaşi gânduri şi emoţii, să-ţi construieşti o viaţă nouă, o 
relaţie împlinită, dacă tu în fiecare zi o iei de la capăt la fel cum 
erai ieri. Ceva trebuie să moară, iar ceva nou să se nască. Ori te 
înalţi, ori te afunzi. Tu alegi! Tu eşti singura care ai puterea să 
hotărăşti! Şi-n curând nu vei mai depinde de nimeni. 

Dar, totuşi, hai să verificam dacă eşti căpitanul corăbiei 
tale şi dacă eşti în contact cu puterea ta interioară care te ajută 
să-ţi construieşti propria-ţi viaţă. 


(7) Conştientizează propria condiţie. 

Eşti o sclavă. Un bun de manevrat şi manipulat. Eşti la 
dispoziţia celorlalţi. Eşti săracă şi singură deoarece n-ai curaj să 
te ridici din propria mocirlă. Crezi în suferinţă. În greutăţi repe- 
tate. Viaţa îţi este alterată de gândurile tale mărunte şi sărace. Tu 

perpetuezi această stare de sărăcie, singurătate, frustrare şi 
disperare prin existenţa ce-o duci. Când nu faci nimic pentru a 
schimba ceea ce trăieşti, poţi spune despre tine că ţi-ai semnat 
sentinţa la moarte, îţi scrii biletul de sinucidere. 

Ţi-ai luat bilet spre ultima călătorie a vieţii, părăsirea 
unei vieţi bune şi împlinite pentru o moarte lentă şi dureroasă. Să 
mori în fiecare zi câte puţin nu este o misiune uşoară. Şi eu mi- 
am omorât câţiva ani din viaţă printr-un stil nociv şi toxic. 


Ştiu ce înseamnă să supravieţuieşti. Şi ştiu ce înseamnă 
să şi trăieşti. E o uriaşă diferenţă. Şi doar printr-o revoluţie per- 
sonală poţi să te ridici deasupra nefericirii actuale. Cât crezi că 
vei putea trăi în durere, lipsuri şi eşecuri? Dar în frică şi îndoială? 
Teama te face să devii dependentă de oameni, de lume, de anga- 
jatori, de iubiţi şi părinţi. Teama te face un sclav pe viaţă. Şi lu- 
mea e în plină schimbare. 


O nouă lume se deschide în faţa noastră. Trăiesc frumos 
şi împlinit doar conducătorii, dacă vrei, managerii propriei fiinţe, 
nu sclavii părerilor celorlalţi. 

Depinde ce vrei de la această lume. De ce te-ai născut? 
Ca să creşti, să te şcoleşti, angajezi şi măriţi? Să perpetuezi spe- 
cia şi să suporţi toanele şi infidelităţile soţului tău? Lipsa de co- 
municare şi afecţiune de care are nevoie sufletul tău? 

Mă întreb cât mai poţi să rezişti ca femeie, soţie, mamă, 
fiică, soră, angajată? 

N-ai vrea să se spună despre tine că eşti o femeie care 
ştie ce vrea şi obţine ceea ce-şi propune? N-ai vrea să se spună 
despre tine că eşti arhitectul propriei tale vieţi? 

Depinde numai de tine! Dezvoltă obiceiul de-a vedea fru- 
museţea în prieteni dragi, în legăturile tale sentimentale, în na- 
tură, în pasiunile personale, în tot ce te înconjoară. 

Şi o tehnică grozavă ce te va susţine în restructurarea 
personalităţii tale este vizualizarea creativă. Eu o folosesc. Mă 
înconjor de oameni frumoşi, de filme şi cărţi inspiraţionale şi nu 
mă opresc aici. Proiectez pe ecranul mental poze ale viitorului 

meu profesional, conjugal şi familial. Mă văd exact aşa cum îmi 
doresc. Chiar dacă astăzi stau cu chirie, mă proiectez în căminul 
meu primitor de pe malul mării. 

Lise Bourbeau, în cartea “Cine eşti tu?” care este o 
lectură obligatorie, zicea în felul următor: 


Dacă vrei să înveți să cânți la pian, trebuie să 
iel lecti. Dacă vrei să înveți să palinezi, tre- 
ule să urmezi cursuri de patinaj. Dacă vrei 


să lu lericită, trebuie să studiezi fericirea. 


Dacă vrei să fii tu însăţi, trebuie să înveţi cine eşti tu! Tu 
eşti cel mai bun lucru care ţi se putea întâmpla! Tu meriti tot tim- 
pul din lume! Tu eşti cea mai importantă persoană din viaţa ta! 

Şi nu uita că anul acesta se poartă TU! 

